Document ID: 31997R2536

ΚΑΝΟΝΙΣΜΟΣ (ΕΚ) αριθ. 2536/97 ΤΟΥ ΣΥΜΒΟΥΛΙΟΥ της 16ης Δεκεμβρίου 1997 για την τροποποίηση του κανονισμού (ΕΟΚ) αριθ. 338/91 για τον καθορισμό της κοινοτικής τυποποιημένης ποιότητας των νωπών ή διατηρημένων με απλή ψύξη σφαγίων προβατοειδών και του κανονισμού (ΕΟΚ) αριθ. 2137/92 για την κοινοτική κλίμακα ταξινόμησης των σφαγίων προβατοειδών και την κοινοτική τυποποιημένη ποιότητα των νωπών ή διατηρημένων με απλή ψύξη σφαγίων προβατοειδών
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3013/89 του Συμβουλίου, της 25ης Σεπτεμβρίου 1989, για την κοινή οργάνωση αγοράς στον τομέα του προβείου και αιγείου κρέατος (1), και ιδίως το άρθρο 4 παράγραφος 2,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 338/91 (2) εφαρμόζεται μέχρι το τέλος της περιόδου εμπορίας 1997, εν αναμονή του καθορισμού των κοινοτικών προτύπων ταξινόμησης των σφαγίων 7 ότι δεν σημειώθηκε επαρκής πρόοδος που να επιτρέψει την αντικατάσταση της ισχύουσας κοινοτικής τυποποιημένης ποιότητας από τα εν λόγω πρότυπα 7 ότι η ισχύουσα τυποποιημένη ποιότητα πρέπει, επομένως, να διατηρηθεί 7
ότι, βάσει των συμπερασμάτων της έκθεσης της Επιτροπής για την εφαρμογή του κανονισμού (ΕΟΚ) αριθ. 2137/92 (3), θα πρέπει προς το παρόν να εγκαταλειφθεί ο στόχος του Συμβουλίου να καταστήσει υποχρεωτική την εφαρμογή της κοινοτικής κλίμακας σε όλα τα σφαγεία που έχουν εγκριθεί για το ενδοκοινοτικό εμπόριο, εί δυνατόν κατά την περίοδο εμπορίας 1999 και οπωσδήποτε πριν από την 1η Ιανουαρίου 2000, με την επιφύλαξη της δυνατότητας επανεξέτασης αυτού του στόχου, βάσει έκθεσης που θα υποβάλει η Επιτροπή πριν από τις 31 Ιουλίου 2002 7
ότι, προκειμένου να διευκολυνθεί η καταγραφή των τιμών, τα κράτη μέλη θα πρέπει να μπορούν να υποδιαιρέσουν την κατηγορία Γ του παραρτήματος ΙΙΙ του κανονισμού (ΕΟΚ) αριθ. 2137/92 σε δύο υποκατηγορίες,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 του κανονισμού (ΕΟΚ) αριθ. 338/91, το δεύτερο εδάφιο διαγράφεται.
Άρθρο 2
Ο κανονισμός (ΕΟΚ) αριθ. 2137/92 τροποποιείται ως εξής:
1. Στο άρθρο 3 παράγραφος 3, προστίθεται το ακόλουθο εδάφιο:
«Τα κράτη μέλη που εφαρμόζουν το καθεστώς ταξινόμησης που προβλέπεται στο παράρτημα ΙΙΙ μπορούν να υποδιαιρέσουν την κατηγορία Γ σε δύο υποκατηγορίες.»
2. Το άρθρο 9 αντικαθίσταται από το ακόλουθο κείμενο:
«Άρθρο 9
Το αργότερο μέχρι τις 31 Ιουλίου 2002, η Επιτροπή υποβάλλει στο Συμβούλιο έκθεση για την εφαρμογή του παρόντος καθεστώτος μαζί, ενδεχομένως, με κατάλληλες προτάσεις, ιδίως όσον αφορά την κοινοτική κλίμακα ταξινόμησης, με στόχο η εφαρμογή να γίνει, ει δυνατόν, υποχρεωτική.»
Άρθρο 3
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Δεκεμβρίου 1997.

Labels: 3
17
6